تېرو ۲۴ ساعتونو کې د سرې میاشتې د فعالیتونو خبرونه: بادغیس: قادس، مقُر او بالا مرغاب ولسوالیو کې هغه کورنۍ چې د واورو له امله یې څاروی د خوراک د کمښت سره مخ ول، سرې میاشتې ورته د څارویو لسګونه ټنه خوراکه خریداری کړې، چې نن به یې پر اړمنو کورنیو څارویو ته د ورکړې لپاره ووېشی. کابل: د سوری زړه په رنځ اخته ۲۵ ماشومان ۳ کورنیو روغتونونو ته د درملنې او عملیات په موخه ور وپېژندل شول. کونړ: روغتیایی اساسی کلینیکونو او ګرځندو روغتیایی ټیمونو تېرو ۳۰ ورځو کې په بېلابېلو سیمو کې ۷،۱۴۵ تنو ته روغتیایی خدمات کړی. لغمان: مرکز مهترلام کې له ۶۵ سوالګرو کورنیو سره په ټولیز ډول ۳۲۵،۰۰۰ افغانۍ نغدی مرسته وشوه. هلمند: مرکز لښکرګاه، ناوې او نهر سراج ولسوالیو په مختلفو کلیو کې د ورښتونو له امله له ۳ زیانمنو شویو کورنیو سره د بېړنیو غیر خوراکی توکو مرسته وشوه. فراه: * د ولایتی مجامع د غړو درې میاشتنۍ غونډه ترسره شوه. * مرکز اړوند پېنځمه ناحیه کې یوه کورنۍ چې د ورښتونو له امله زیانمنه شوې وه، د بېړنیو غیر خوراکی توکو ۵ قلمه مرسته ورسره وشوه. سرپل: د سوزمه قلعه په ولسوالۍ کې ۳۵ تنو رضاکارانو ته د جلب او حذب په موخه غونډه ترسره شوه.